

Οΐ9ίΙΛ!5^9η0£) I 
ΤΐΊβοϋοΓοβ ΜουΓπιη 
03ΐβ; 2008.05.,^Λ8;49:31 
ΕΕ3Τ 
Ρβ380Γ: 3ίΒίΒα ΡΟΡ 
(6Γπϋβϋΰ6<ΐ1 I 
ι_ο^^ι^οη: ΕϋιπίΚο 

Τνρο9Γ3Γίο 


1335 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 83 

9 Μαΐου 2008 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 52 
Τροποποίηση διατάξεων του π.δ/τος 141/1991 «Αρμοδιό¬ 
τητες οργάνων και υπηρεσιακές ενέργειες του προ¬ 
σωπικού του Υπουργείου Δημόσιας Τάξης και θέμα¬ 
τα σργάνωσης Υπηρεσιών» (Α' 58). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 11 παρ. 1 περιπτ. α' και στ' του ν. 1481/1984 
«Οργανισμός Υπουργείου Δημόσιας Τάξης» (Α' 152), όπως 
το άρθρο αυτό αντικαταστάθηκε με το άρθρο 1 παρ. 1 
του V. 1590/1986 (Α' 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπσυργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α' 41). 

3. Το άρθρο 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, που κωδικοποιήθηκε 
με το άρθρο πρώτο του π.δ/τος 63/2005 (Α' 98). 

4. Το άρθρο 1 του π.δ/τος 205/2007 «Συγχώνευση 
Υπσυργείων» (Α' 231). 

5. Το άρθρο 1 του π.δ/τος 215/2007 «Σύσταση Γενι¬ 
κών Γραμματειών στσ Υπσυργείο Εσωτερικών και στο 
Υπουργείο Εμπορικής Ναυτιλίας, Αιγαίου και Νησιωτικής 
Πολιτικής» (Α' 241). 

6. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 

7. Την υπ’ αριθμ. 77/2008 Γνωμοδότηση του Συμβουλί¬ 
ου της Επικρατείας, ύστερα από πρόταση του Υπουργού 
Εσωτερικών, αποφασίζουμε: 

Άρθρο 1 

Η παράγραφος 2 του άρθρου 68 του π.δ/τος 141/1991, 
όπως το άρθρο αυτό αντικαταστάθηκε με τσ άρθρο 1 
του π.δ/τος 309/2001 (Α' 209), αντικαθίσταται ως εξής: 

«2. Η διάθεση πρσσωπικού για τη φρσύρηση ευπα¬ 
θών στόχων, είτε αυτεπαγγέλτως από την Υπηρεσία, 
είτε κατόπιν αιτήματσς των ενδιαφερομένων, καθώς 
και ο προσδιορισμός του είδους αυτής καθορίζεται 
με απόφαση του Αρχηγού της Ελληνικής Αστυνομίας, 
ύστερα από γνωμσδότηση της πρσβλεπόμενης από την 
παράγραφσ 6 ταυ άρθρου 70 επιτροπής. Με την ίδια 
απόφαση καθορίζεται ο αριθμός των φρουρών και η 


υπηρεσία από την οποία διατίθεται το προσωπικό για 
πρσστατευτική φύλαξη. Δεν απαιτείται η έκδοση της 
ως άνω απόφασης για τις περιπτώσεις α', β' και ε' της 
παραγράφσυ 9 του άρθρου 70. Η διάθεση των άλλων 
φρσυρών καθορίζεται από τον διοικητή της καθ' ύλην 
και κατά τόπον αρμόδιας Υπηρεσίας, ενώ η σύνθεση 
της κάθε φρουράς είναι ανάλογη προς τον αριθμό των 
σκοπιών και τη σπουδαιότητα της αποστολής της». 

Άρθρο 2 

1. Οι παράγραφοι 6, 7, και 8 του άρθρου 70 του ιδίου 
ως άνω π.δ/τος αναριθμούνται σε παραγράφσυς 11, 12 
και 13, αντιστοίχως και στο ίδιο άρθρο προστίθενται 
παράγραφσι 6, 7, 8, 9 και 10, ως ακολσύθως: 

«6. Στις έδρες των Γενικών Αστυνομικών Διευθύνσε¬ 
ων συγκροτείται επιτροπή η οποία συνεδριάζει αφενός 
μεν για την εξέταση κάθε περίπτωσης λήψης μέτρων 
προστασίας ευπαθσύς στόχου, αφετέρου δε ανά εξά¬ 
μηνο για την επανεξέταση της αναγκαιότητας διατή¬ 
ρησης, ενίσχυσης ή μείωσης των μέτρων προστασίας 
ευπαθών στόχων που έχουν ληφθεί. Η επιτροπή αυτή 
συγκροτείται για χρονικό διάστημα ενός έτους για μεν 
τη Γ ενική Αστυνομική Διεύθυνση Αττικής με απόφαση 
τσυ Αρχηγού Ελληνικής Αστυνομίας, για δε τη Γενική 
Αστυνομική Διεύθυνση Θεσσαλσνίκης και τις Γενικές 
Αστυνσμικές Διευθύνσεις Περιφέρειας με απόφαση 
του οικείου Γενικού Αστυνομικού Διευθυντή. Με την 
απόφαση συγκρότησης ορίζσνται κατά περίπτωση τα 
τακτικά και αναπληρωματικά μέλη της Επιτρσπής, ενώ 
ως πρόεδρος ορίζεται ο ανώτερος ή αρχαιότερος των 
αξιωματικών που συμμετέχουν σ’ αυτή. 

7. Η ως άνω επιτρσπή απαρτίζεται: 
α. Στη Γενική Αστυνομική Διεύθυνση Αττικής, από 
πέντε (5) αξιωματικσύς που ανά ένας προέρχεται από 
το Επιτελείο της, τη Διεύθυνση Αντιμετώπισης Ειδικών 
Εγκλημάτων Βίας, τη Γ ενική Διεύθυνση Ασφάλειας Επι¬ 
σήμων, τη Διεύθυνση Ασφάλειας Αττικής και την κατά 
τάπα αρμόδια Διεύθυνση Αστυνσμίας. 

β. Στη Γενική Αστυνομική Διεύθυνση Θεσσαλονίκης, 
από τέσσερις (4) αξιωματικούς που ανά ένας προέρχε¬ 
ται από το Επιτελείο της, τη Διεύθυνση Αστυνσμίας, τη 
Διεύθυνση Ασφάλειας και την Υποδιεύθυνση Αντιμετώ¬ 
πισης Ειδικών Εγκλημάτων Βίας Βορείου Ελλάδος. 

γ. Στις Γ ενικές Αστυνομικές Διευθύνσεις Περιφέρειας, 
από τρεις (3) αξιωματικούς που ανά ένας προέρχεται 

από το Επιτελείο της οικείας Αστυνομικής Διεύθυνσης 
και τα κατά τόπο αρμόδιο Αστυνομικό Τμήμα και Υπη¬ 
ρεσία Ασφαλείας. 

8. Η επιτρσπή συγκεντρώνει, ταξινσμεί και εξετάζει 
τις προτάσεις των Υπηρεσιών και τα υποβαλλάμενα 
αιτήματα και ακολούθως καταρτίζει έκθεση εκτίμησης 
κινδύνσυ, για καθένα από αυτά. Οι εκθέσεις αυτές υπσ- 
βάλλονται στσν οικείο Γενικά Αστυνομικά Διευθυντή και 
στη συνέχεια διαμέσου της Διεύθυνσης Κρατικής Ασφά¬ 
λειας ταυ Αρχηγείου Ελληνικής Αστυνομίας τίθενται 
υπόψη του Αρχηγού Ελληνικής Αστυνομίας για τη λήψη 
σχετικής απόφασης. Σε κατεπείγουσες περιπτώσεις, τα 
μέτρα πρσστασίας στόχων διατάσσονται άμεσα απά 
τον Αρχηγό Ελληνικής Αστυνομίας και στη συνέχεια 
ακσλουθείται η σχετική διαδικασία. 

9. Υποχρεωτικά φρουρούνταί: 

α. Οι κατοικίες του Προέδρου της Δημοκρατίας και 
του Πρωθυπουργού, επί 24ώρου βάσεως, απά την Υπη¬ 
ρεσία Ασφάλειας Πρσέδρσυ Δημοκρατίας και την Υπη¬ 
ρεσία Πρσστασίας Επισήμων, αντίστσιχα. 

β. Οι κατοικίες των Αρχηγών των κομμάτων που εκ¬ 
προσωπούνται στη Βουλή, επί 24ώρου βάσεως, απά 
αστυνσμικούς της προσωπικής τους ασφάλειας. 

γ. Οι κατοικίες των Υπουργών, επί 24ώρου βάσεως ή 
ορισμένες ώρες τσυ 24ώρου, λαμβανομένων υπάψη των 
αρμοδιστήτων του Υπουργείου του οποίου προ'ιστανται 
οι παραπάνω Υπουργοί, καθώς και τυχόν ζητημάτων που 
εμπίπτουν στις εν λόγω αρμοδιότητες και απασχολούν 
την επικαιρότητα. 

δ. Οι κατοικίες των πρώην Προέδρων Δημοκρατίας, 
των πρώην Πρωθυπουργών, καθώς και των αναπληρω¬ 
τών Υπουργών και Υφυπουργών για ορισμένες ώρες 
τσυ 24ώρου ή επί 24ώρσυ βάσεως εφάσον συντρέχουν 
ειδικοί λάγοι ασφαλείας. 

ε. Τα κεντρικά κτίρια στέγασης των Υπουργείων, επί 
24ώρου βάσεως. 

στ. Τα μη κεντρικά κτίρια των Υπσυργείων, καθώς 
και τα κτίρια εποπτευομένων από αυτά σργανισμών, 
σε άλως εξαιρετικές περιπτώσεις, κατά τις οπαίες συ¬ 
ντρέχουν ειδικοί λόγοι ασφαλείας και για ορισμένες 
ώρες του 24ώρου. 

ζ. Τα κεντρικά Γραφεία των κομμάτων που εκπροσω¬ 
πούνται στη Βουλή των Ελλήνων και τα κτίρια στέγασης 
των διπλωματικών απαστολών για ορισμένες ώρες του 
24ώρου ή επί 24ώρου βάσεως εφόσσν συντρέχουν ειδι¬ 
κοί λόγοι ασφαλείας. 

Οι ειδικοί λόγοι ασφαλείας των περιπτώσεων δ', στ' 
και ζ αξιολογούνται κατά τα οριζόμενα στην παρ. 2 
τσυ άρθρσυ 68. 

10. Επιπλέον, η Ελληνική Αστυνομία: 

α. Διαθέτει το αναγκαίο προσωπικό για τη φρούρηση 
των δικαστικών κτιρίων, εψόσσν κρίνεται ότι τα μέτρα 
ασφαλείας που λαμβάνονται από τη διοίκηση των δι¬ 
καστηρίων δεν επαρκσύν. 

β. Επιτηρεί, με πεζές και εποχσύμενες περιπολίες, τα 
κτίρια στέγασης των γενικών γραμματειών περιφέρειας, 
των νσμαρχιών και των δημαρχείων και κάθε άλλης δη- 
μάσιας υπηρεσίας, οργανισμού ή φορέα. Σε περίπτωση 
που ειδικοί λάγοι ασφαλείας επιβάλλουν τη φρούρησή 
τσυς, εφαρμόζονται οι διατάξεις της παρ. 2 του άρθρου 
68 του παρόντος διατάγματος». 


Άρθρο 3 

Το πρώτο εδάφιο της παραγράφου 14 του άρθρου 144 
του π.δ/τος 141/1991 αντικαθίσταται ως εξής: 

«Απαγορεύεται στους μεταγάμενους να παραλαμβά- 
νουν μαζί τα τέκνα τους κατά τη μεταγωγή, με εξαίρεση 
τις μητέρες που επιτρέπεται να έχουν μαζί τους τα 
ηλικίας μέχρι τριών (3) ετών τέκνα τους». 

Άρθρο 4 

Το άρθρο 156 του π.δ/τος 141/1991, άπως το άρθρο αυτό 
αντικαταστάθηκε με το άρθρο 4 του π.δ/τος 309/2001, 
αντικαθίσταται ως εξής: 

«Άρθρο 156 

Συνοδείες ασφαλείας πρσσώπων 

1. Συνοδείες ασφαλείας για την προστασία προσώπων 
παρέχονται υποχρεωτικά: 

α. Στον Πράεδρο της Δημοκρατίας και τα μέλη της 
οικογενείας του. 

β. Στον Πρωθυπουργέ. 

γ. Στον Πράεδρο της Βουλής, στα μέλη της Κυβέρ¬ 
νησης και στους Αρχηγούς αναγνωρισμένων, κατά τον 
Κανονισμό της Βουλής, κομμάτων. 

δ. Στους βουλευτές και ευρωβουλευτές. 

ε. Στους Αρχηγούς και τα επίσημα πράσωπα ξένων 
Κρατών, άταν επισκέπτσνται τη Χώρα μας. 

στ. Στον Πράεδρο και τον Εισαγγελέα τσυ Αρείσυ 
Πάγσυ, τσν Πράεδρο του Συμβουλίου της Επικρατείας 
και τον Πρόεδρο του Ελεγκτικού Συνεδρίου. 

ζ. Στους Προϊσταμένους του Πρωτοδικείου, του Εφε- 
τείου, της Εισαγγελίας Πρωτοδικών και της Εισαγγελίας 
Εφετών Αθηνών, Πειραιώς και Θεσσαλσνίκης. 

η. Στους εισαγγελείς, ανακριτές και δικαστές που χει¬ 
ρίζονται ειδικές υποθέσεις, κατόπιν σχετικής διάταξης 
τσυ αρμοδίσυ Εισαγγελέα Εφετών, σύμφωνα με την 
παράγραφο 1 του άρθρου 10 του ν.2928/2001 (Α'-141). Η 
λήψη των μέτρων αυτών παύει έξι (6) μήνες μετά τη δι¬ 
εκπεραίωση της υπόθεσης που τα παραπάνω πράσωπα 
χειρίζσνται ή παρατείνεται για έξι (6) ακόμη μήνες με 
αιτιολογημένη νέα διάταξη του αρμόδιου Εισαγγελέα. 

2. Συνοδεία ασφαλείας δύναται να παρέχεται και σε 
άλλα πράσωπα, για τα οπαία συντρέχσυν ιδιαίτεροι 
λάγοι ασφαλείας. 

3. Στα πρόσωπα της προηγουμένης παραγράφου η συ¬ 
νοδεία ασφαλείας παρέχεται με απόφαση του Αρχηγού 
της Ελληνικής Αστυνομίας, μετά απά γνωμοδότηση της 
επιτρσπής του άρθρου 70. Με την ίδια απάφαση καθο¬ 
ρίζεται η υπηρεσία που διαθέτει την συνοδεία ασφα¬ 
λείας, ο αριθμάς των διατιθέμενων, κατά περίπτωση, 
αστυνομικών και των τυχόν συνοδευτικών οχημάτων 
ή άλλων μέσων. 

4. Αρμόδιες Υπηρεσίες για την παροχή συνοδευτικής 
ασφαλείας είναι: 

α. Η Υπηρεσία Ασφάλειας Προέδρσυ Δημοκρατίας 
της Γ ενικής Διεύθυνσης Ασφάλειας Επισήμων (Γ.Δ.Α.Ε.), 
για τσν Πράεδρσ της Δημσκρατίας και τα μέλη της 
σικογενείας του που συνοικούν με αυτάν, τους πρώην 
Προέδρους της Δημοκρατίας, τους Αρχηγούς Κρατών 
και των προσωπικοτήτων ξένων Κρατών που επισκέ¬ 
πτονται επίσημα τη Χώρα μας, κατόπιν προσκλήσεως 
του Προέδρου Δημοκρατίας, σύμφωνα με το άρθρο 3 
του π.δ/τος 30/2005 (Α' 50). 

β. Η Υπηρεσία Ασφάλειας Πρσέδρσυ Κυβέρνησης της 
Γ.Δ.Α.Ε. για τσν Πρωθυπουργό, σύμφωνα με το άρθρο 5 
του π.δ/τος 30/2005. 

γ. Το 1ο Τμήμα Προστασίας Πολιτικών Προσώπων της 
Υπηρεσίας Προστασίας Επισήμων (Υ.Π.Ε.) της Γ.Δ.Α.Ε., για 
τα μέλη της Κυβέρνησης, τους Αρχηγούς Κομμάτων, τους 
βουλευτές και ευρωβουλευτές, σύμφωνα με την παράγρα¬ 
φο 1 περίπτωση α' του άρθρου 6 του π.δ/τος 30/2005. 

δ. Το 2ο Τμήμα Προστασίας Ξένων Επισήμων της Υ.Π.Ε. 
της Γ.Δ.Α.Ε. για τους ξένους επισήμους κατά τη διάρκεια πα¬ 
ραμονής τους στη Χώρα μας, σύμφωνα με την παράγραφο 
1 περίπτωση β' του άρθρου 6 του π.δ/τος 30/2005. 

ε. Οι Γ ενικές Αστυνομικές Διευθύνσεις Αττικής, Θεσ¬ 
σαλονίκης και Περιφέρειας, ανάλογα με την κατά τόπο 
αρμοδιότητα, για τους διαπιστευμένους στη Χώρα μας 
Αρχηγούς και τα λοιπά μέλη των ξένων διπλωματικών 
αποστολών, καθώς και για τα αναφερόμενα στις παρα¬ 
γράφους 1, περιπτώσεις στ', ζ και η' και 2 του παρόντος 
άρθρου, πρόσωπα. 

5. Οι Γ ενικές Αστυνομικές Διευθύνσεις, όταν τα πρό¬ 
σωπα του παρόντος άρθρου κινούνται στην περιφέρειά 
τους και εφόσον δεν έχει προηγηθεί σχετική διαταγή 
του Αρχηγού της Ελληνικής Αστυνομίας, λαμβάνουν 
οίκοθεν άπαντα τα επιβαλλόμενα μέτρα προστασίας 
τους και παρέχουν κάθε δυνατή συνδρομή σε συνερ¬ 
γασία με τις Υπηρεσίες συνοδευτικής ασφαλείας των 
προσώπων αυτών. 

6. Για τους αστυνομικούς και τα συνοδευτικά οχή¬ 
ματα ή άλλα μέσα που διατίθενται για την ασφάλεια 
του Προέδρου της Δημοκρατίας, του Προέδρου της 
Κυβέρνησης και του Προέδρου της Βουλής εφαρμό¬ 
ζονται όσα αντιστοίχως προβλέπονται από τις οικείες 
διατάξεις του π. δ/τος 30/2005. Ο αριθμός των διατι¬ 
θέμενων αστυνομικών και συνοδευτικών οχημάτων ή 
άλλων μέσων, σε καθένα από τα λοιπά πρόσωπα των 
παραγράφων 1 και 2, με την επιφύλαξη των διατάξεων 
της επομένης παραγράφου, ορίζεται κατ’ ανώτατο όριο, 
ως ακολούθως: 

α. Για την ασφάλεια του Αρχηγού της Αξιωματικής 
Αντιπολίτευσης διατίθενται μέχρι πενήντα (50) αστυνο¬ 
μικοί, τέσσερα (4) συνοδευτικά αυτοκίνητα και τέσσερις 
(4) μοτοσικλέτες. Οι ανωτέρω αστυνομικοί αναλαμβάνουν 
και τη φρούρηση της κατοικίας και του γραφείου του. 

β. Γ ια την ασφάλεια των λοιπών αρχηγών πολιτικών 
κομμάτων που εκπροσωπούνται στην Βουλή διατίθενται 
μέχρι είκοσι (20) αστυνομικοί, δύο (2) συνοδευτικά αυτο¬ 
κίνητα και δύο (2) μοτοσικλέτες. Οι ανωτέρω αστυνομικοί 
αναλαμβάνουν και τη φρούρηση των κατοικιών τους. 

γ. Γ ια την ασφάλεια των Υπουργών διατίθενται μέχρι 
οκτώ (8) αστυνομικοί, ένα (1) συνοδευτικό αυτοκίνητο 
και μία (1) μοτοσικλέτα. Για την ασφάλεια των αναπλη¬ 
ρωτών Υπουργών διατίθενται μέχρι έξι (6) αστυνομικοί 
και ένα (1) συνοδευτικό όχημα και για την ασφάλεια των 
Υφυπουργών μέχρι τέσσερις (4) αστυνομικοί, χωρίς συ¬ 
νοδευτικό όχημα. Κατ’ εξαίρεση, για την ασφάλεια του 
Υφυπουργού Εσωτερικών που είναι αρμόδιος για θέματα 
της Γενικής Γραμματείας Δημόσιας Τάξης διατίθενται 
πέντε (5) αστυνομικοί και ένα (1) συνοδευτικό όχημα. 

δ. Γ ια την ασφάλεια των Γ ενικών Γ ραμματέων, δεν 
διατίθενται αστυνομικοί και οχήματα. Στις περιπτώσεις, 
όμως, που συντρέχουν ειδικοί λόγοι ασφαλείας, δια¬ 
τίθενται μέχρι δύο (2) αστυνομικοί Κατ’ εξαίρεση, για 
την ασφάλεια του Γ ενικού Γ ραμματέα Δημόσιας Τ άξης 


διατίθενται δύο (2) αστυνομικοί και ένα (1) συνοδευτικό 
όχημα. 

ε. Για την ασφάλεια βουλευτών, πρώην Υπουργών, δια¬ 
τίθενται μέχρι δύο (2) αστυνομικοί για χρονικό διάστημα 
έξι (6) μηνών από τη λήξη της υπουργικής τους θητείας. 
Μετά την παρέλευση του χρόνου αυτού διατίθεται ο 
προβλεπόμενος για βουλευτές αριθμός αστυνομικών. 
Κατ’ εξαίρεση, διατίθενται μέχρι δύο (2) αστυνομικοί 
σε βουλευτές, πρώην Υπουργούς Δημόσιας Τάξης, για 
όσο χρονικό διάστημα διατηρούν την βουλευτική τους 
ιδιότητα. Η διάθεση των αστυνομικών παύει μετά την 
παρέλευση έτους από της λήξεως της βουλευτικής τους 
θητείας. 

στ. Γ ια την ασφάλεια των βουλευτών του νομού Ατ¬ 
τικής και των ευρωβουλευτών διατίθεται ένας (1) αστυ¬ 
νομικός, ενώ για την ασφάλεια των λοιπών βουλευτών 
δύο (2) αστυνομικοί Σε εξαιρετικές περιπτώσεις στους 
βουλευτές του νομού Αττικής και τους ευρωβουλευτές, 
εφόσον υφίστανται ειδικοί λόγοι ασφαλείας διατίθεται 
και δεύτερος αστυνομικός για χρονικό διάστημα που 
δεν υπερβαίνει το ένα (1) έτος. 

ζ. Γ ια την ασφάλεια των πρώην πρωθυπουργών, είτε 
κατέχουν την ιδιότητα του βουλευτή είτε όχι, διατίθεται 
ανάλογος αριθμός αστυνομικών, ο οποίος όμως δεν 
υπερβαίνει αυτόν των εν ενεργεία Υπουργών. 

η. Στα γραφεία του κυβερνώντος κόμματος, για προ¬ 
σωπική ασφάλεια στελεχών του, διατίθενται μέχρι δε¬ 
καπέντε (15) αστυνομικοί και στα γραφεία του κόμματος 
της αξιωματικής αντιπολίτευσης, για τον ίδιο σκοπό, 
διατίθενται μέχρι δέκα (10) αστυνομικοί Στα γραφεία 
των λοιπών κομμάτων, για την ασφάλεια των στελεχών 
τους, δεν διατίθενται αστυνομικοί 
θ. Γ ια την ασφάλεια του Προέδρου και του Εισαγγελέα 
του Αρείου Πάγου, του Προέδρου του Συμβουλίου της 
Επικράτειας και του Προέδρου του Ελεγκτικού Συνε¬ 
δρίου, κατά τη διάρκεια της θητείας τους διατίθενται, 
σε καθέναν, μέχρι τέσσερις (4) αστυνομικοί και ένα (1) 
συνοδευτικό όχημα. Για την ασφάλεια των Προϊσταμέ¬ 
νων του Πρωτοδικείου, του Εφετείου, της Εισαγγελί¬ 
ας Πρωτοδικών και της Εισαγγελίας Εφετών Αθηνών, 
Πειραιώς και Θεσσαλονίκης διατίθενται μέχρι δύο (2) 
αστυνομικοί και ένα (1) συνοδευτικό όχημα, καθ’ όλη τη 
διάρκεια της θητείας τους. Επίσης, για την ασφάλεια 
εισαγγελέων, ανακριτών και δικαστών που χειρίζονται 
ειδικές υποθέσεις, διατίθενται μέχρι δύο (2) αστυνομι¬ 
κοί και ένα (1) συνοδευτικό όχημα. Η λήψη των μέτρων 
αυτών παύει έξι (6) μήνες μετά τη διεκπεραίωση της 
χειριζόμενης υπόθεσης ή παρατείνεται για έξι (6) ακό¬ 
μη μήνες, με αιτιολογημένη νέα διάταξη του αρμοδίου 
Εισαγγελέα Εφετών. 

ι. Για την ασφάλεια των διπλωματών, εφόσον συντρέ¬ 
χουν ειδικοί λόγοι ασφαλείας, διατίθενται μέχρι δύο (2) 
αστυνομικοί και ένα (1) συνοδευτικό όχημα. 

ια. Για την ασφάλεια των προσώπων της παραγρά¬ 
φου 2 του παρόντος άρθρου διατίθενται μέχρι δύο (2) 
αστυνομικοί και ένα (1) συνοδευτικό όχημα. 

Οι ειδικοί λόγοι ασφαλείας των περιπτώσεων δ', στ' 
και ι' αξιολογούνται κατά τα οριζόμενα στην παρ. 2 
του άρθρου 68. 

7. Ο αριθμός των διατιθεμένων στις περιπτώσεις της 
προηγουμένης παραγράφου αστυνομικών και οχημάτων, 
δύναται να προσαυξάνεται, εφόσον συντρέχουν ειδικοί 
προς τούτο λόγοι ασφαλείας. 

8. Το αστυνομικό προσωπικό πσυ διατίθεται για τη 
συνοδευτική ασφάλεια προσώπων επιλέγεται από 
κατάλληλα εκπαιδευμένα προσωπικό της Ελληνικής 
Αστυνσμίας και δεν εκτελεί άλλα καθήκοντα πέραν 
της αποστολής του. Αξιωματικοί και λοιποί βαθμοφόροι 
διατίθενται ως συνοδευτική ασφάλεια μόνο στον Πρόε¬ 
δρο της Δημοκρατίας, στον Πρόεδρο της Κυβέρνησης, 
στσν Πρόεδρσ της Βουλής και στους Αρχηγούς των 
Κομμάτων που εκπροσωπούνται στη Βουλή. Κατ’ εξαίρε¬ 
ση, στις περιπτώσεις κατά τις οποίες στη συνοδευτική 
ασφάλεια προσώπου διατίθενται πέραν των τεσσάρων 
(4) ατόμων, ο ένας εξ' αυτών είναι βαθμοφόρος μέχρι 
του βαθμού του ανθυπαστυνόμου. 

9. Το χρονικό διάστημα που διατίθεται το αστυνομι¬ 
κό προσωπικό για συνοδευτική ασφάλεια, δεν δύναται 
να υπερβαίνει τα τέσσερα (4) έτη. Μετά τα πέρας του 
χρονικού αυτού διαστήματος, ο ίδιος αστυνομικός δεν 
δύναται να διατεθεί εκ νέου σε συνοδευτική ασφάλεια 
πριν την παρέλευση τριών (3) ετών. Οι διατάξεις της 
παραγράφου αυτής δεν εφαρμόζονται για τους αστυνο¬ 
μικούς που διατίθενται στην συνοδευτική ασφάλεια του 
Προέδρου της Δημοκρατίας, του Προέδρου της Κυβέρ¬ 
νησης, του Προέδρου της Βουλής και των Αρχηγών των 
Κομμάτων που εκπροσωπούνται στην Βουλή. 

10. Το αστυνομικό προσωπικό που διατίθεται σε συ¬ 
νοδείες ασφαλείας: 

α. Δεν επιτρέπει στα προστατευόμενα πρόσωπα να 
επιβαίνουν στα υπηρεσιακά συνοδευτικά οχήματα. 

β. Δεν εκτελεί καθήκοντα οδηγού του προστατευομέ- 
νου προσώπου, ή άλλες υπηρεσίες πέραν εκείνων που 
ανάγονται στην απσστσλή του. 

γ. Δεν αντικαθίσταται όταν κάνει χρήση των προβλε- 
πόμενων αδειών του. 


δ. Υποβάλλει στην Υπηρεσία του κάθε μήνα αλλά 
και έκτακτα όταν απαιτείται αναφορά για θέματα που 
άπτονται των αρμοδιοτήτων του, η οποία λαμβάνεται 
υπόψη κατά την επανεξέταση των μέτρων». 

Άρθρο 5 

1. Οι αποφάσεις που εκδόθηκαν πριν από τη δημοσίευ¬ 
ση του παρόντος προεδρικού διατάγματος για προστα¬ 
τευτική φύλαξη των στόχων πσυ προβλέπονται από τις 
διατάξεις των περιπτώσεων δ', στ' και ζ' της παραγρά¬ 
φου 9 του άρθρου 70 και της παραγράφου 2 του άρθρου 
156 του π.δ/τος 141/1991, όπως αντικαθίστανται με τα 
άρθρα 2 και 4 αντίστοιχα, παύουν να ισχύουν μετά την 
παρέλευση διμήνου απά τη δημοσίευση τσυ παρόντος. 
Οι φορείς και τα πρόσωπα στα οποία έχει παρασχεθεί η 
ως άνω προστατευτική φύλαξη δικαιούνται όπως, εντός 
της ως άνω δίμηνης προθεσμίας, υπσβάλσυν αίτηση 
πρσς εξέταση της συνδρομής των λόγων ασφαλείας 
που επιβάλλουν τη συνέχιση της φύλαξης αυτής. 

2. Η παράγραφος 5 του άρθρου 70 του π.δ/τος 141/1991, 
όπως το άρθρο αυτό αντικαταστάθηκε με το άρθρο 2 
του π.δ/τος 309/2001, καταργείται. 

Άρθρο 6 

Η ισχύς του παρόντος διατάγματος αρχίζει από τη 
δημοσίευσή τσυ στην Εφημερίδα της Κυβερνήσεως. 

Στον Υπουργό Εσωτερικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα, 8 Μάίου 2008 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ο ΥΠΟΥΡΓΟΣ ΕΣΩΤΕΡΙΚΟΝ 

ΠΡΟΚΟΠΙΟΣ ΠΑΥΛΟΠΟΥΛΟΣ 

